Rustam Sa’diyev “Baron 2” filmida suratga tushishi uchun “Qashqirlar makoni” seriali aktyorlari bilan shartnoma imzoladi (foto)

“Qashqirlar makoni” serialida suratga tushgan aktyorlar Murad Aydin va Sefa Zengin “Baron 2” filmida suratga tushadi. Bu haqda film rejissori Rustam Sa’diyev jurnalist Feruz Muhammadga bergan intervyusida ma’lum qildi.

“O‘zbekkino” MA buyurtmasi bilan suratga olinayotgan ‘Baron 2’ filmining suratga olish ishlari fevral oyida boshlanadi. Ayni vaqtda ‘Baron 2’ filmi prodyuseri Doniyor Agzamov bilan Turkiyaning Istanbul shahrida ‘Qashqirlar makoni’, ‘Muhtasham yuz yil seriallarida suratga tushgan aktyor Murad Aydin va ‘Qashqirlar makoni’ seriali aktyori Sefa Zengin bilan ‘Baron 2’ filmida suratga tushish uchun shartnomalar imzoladik. Bu hali hammasi emas, bu aktyorlardan tashqari yana ikkita dunyo tanigan turk aktyorlari bilan ham muzokoralar davom etmoqda.
Rustam Sa’diyev, “Baron 2” filmi rejissori